CELEX: 32011R0315
Language: da
Date: 2011-03-30 00:00:00
Title: Kommissionens forordning (EU) nr. 315/2011 af 30. marts 2011 om tarifering af varer i den kombinerede nomenklatur

1.4.2011   
            
            
               DA
            
            
               Den Europæiske Unions Tidende
            
            
               L 86/59
            
         KOMMISSIONENS FORORDNING (EU) Nr. 315/2011
   af 30. marts 2011
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 indeholder de almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger, der er meddelt af medlemsstaternes toldmyndigheder, og som ikke stemmer overens med denne forordning, kan fortsat påberåbes i en periode på tre måneder, jf. artikel 12, stk. 6, i forordning (EØF) nr. 2913/92.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. marts 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En elektromekanisk maskine (såkaldt »vibrationsplatform«) bestående af en stålplatform og en midtersøjle med håndtag og kontrolpanel. Maskinen måler ca. 80 × 80 × 120 cm og vejer 34 kg.
                  Kontrolpanelet har et tastatur og knapper til at starte, gentage eller standse de indkodede træningsprogrammer.
                  Platformen drives af en motor, som sætter platformen i svingninger fra side til side i forhold til midtersøjlen, svarende til bevægelserne ved hurtig gang. Svingningerne forplanter sig gennem fødderne på personen på platformen og opad til musklerne med en frekvens på mellem 30 og 50 Hz.
                  Maskinen stimulerer muskelsammentrækning og anvendes eksempelvis inden for medicin og fysioterapi og til at øge velbefindende.
               
               
                  8479 89 97
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8479, 8479 89 og 8479 89 97.
                  Tarifering som et mekanoterapiapparat henhørende under pos. 9019 er udelukket, da maskinen ikke anvendes til led- og muskelbehandling under lægetilsyn (se også Forklarende Bemærkninger til HS (FB/HS), pos. 9019, afsnit I).
                  Tarifering som et massageapparat henhørende under pos. 9019 er også udelukket, da maskinens hovedformål er at stimulere alle kroppens muskler til en naturlig sammentrækning. (Se også FB/HS, pos. 9019, afsnit II).
                  Tarifering som redskaber eller rekvisitter til almindelige fysiske øvelser henhørende under pos. 9506 er udelukket, da maskinen ikke er beregnet til fysiske øvelser. (Se også FB/HS, pos. 9506).
                  Da maskinen fungerer som en mekanisk muskelstimulator, tariferes den under KN-kode 8479 89 97 som en maskine eller et mekanisk redskab med selvstændig funktion, ikke andetsteds tariferet.